Extras dintr-o scrisoare a lui Mircea Vulcanescu pentru 
Jeni Axente, text inedit din Arhiva fam. Vulcanescu) 

Din Paris, in zilele dintai ale lui Maiu 1926 

“... Incep prin a-ti raspunde: ai dreptate. Dreptate in ceea ce 
priveste lipsa de timp. Dar iarasi nu o spun ca o scuza ci numai 
pentru a constata ca viata de azi e asa facuta incat suntem robi 
(in sensul adevarat al vorbei) specialitatilor noastre. Fac eu 
insumi (de cand sunt la Paris) experienta. Imi dau seama si cat 
e de ucigatoare robia asta pentru suflet. E curios, crestinismul 
de la inceput a fost pentru mine o chemare adresata sufletului 
intreg contra specializarii. Vezi cele ce am scris odata in 
aspiratia catre crestinism si intelesul ei actual, concis, despre 
viata integrala. (De atunci am evoluat mult, mult de tot!). 

Ce e mai ciudat in robia asta, e ca avem de-a face cu o robie 
benevola, chiar dorita pe care, de obicei, o numim vocatie. 
Intelepciunea trece in toate astea pe langa suflet. Devenim 
enciclopedii ambulante. Iar intelepciunea nu incape in 
Enciclopedie... Ce pacat! 

Zici ca aceasta lipsa de timp de care-mi scrii nu e aceia de care 
ti-am vorbit eu. Ba... e tocmai cea de care am vorbit. si vorbesc 
din experienta. Probabil ca am intrebuintat termeni straini de 
dta. La intrebarea trei sute nu stiu cat din chestionarul anexat 
programului de organizare a vietii universitare intocmit de 
seminarul de sociologie (...), in 1923, sub conducerea Prof. 
Gusti, care suna: de ce lipsuri te-ai intalnit mai des? Eu am 
raspuns: lipsa de timp. lar la intrebarea ce propuneri ai avea de 
facut pentru a remedia aceasta am scris cu ironie: ziua de 26 
de ore. (...) 

In ceea ce priveste spontaneitatea, cu rezervele facute in 
ultima mea scrisoare sunt de parerea dtale. Crestinismul nu e 
un drum cu stalpi pe care scrie, cum bine spune Sergiu, “la 
stanga”, “la dreapta”. El se impaca cu libertatea launtrica. Dar 
aici e diferenta pe care o face Sf. Pavel intre Lege si har. Sf. 
Augustin zicea: lubeste pe Dumnezeu si... fa ce vrei. Dar 
accentul trebuie pus pe prima propozitie. Fa ce vrei, da. Dar 
cand ai ajuns sa iubesti pe Dumnezeu nu mai poti sa vrei unele 
lucruri. Ceea ce se realizeaza aici e impacarea perfecta a 
faptelor omului cu gandul lui, trairea in deplina armonie 
sufleteasca fara violentarea sufletului propriu. Dar asta nu sta 
in puterea omului fara harul lui Dumnezeu si Ajutorul Lui. 


Asa pusa problema, libertatea este spontaneitate, dar nu in 
acelasi sens cu acel al spontaneitatii obicinuite “fa ce vrei” 
(lipsind astfel prima parte). Primejdia acestei spontaneitati 
confundata cu cea de-a doua este: Qui veut faire l'ange fait la 
pete (Pascal). [Cine vrea sa faca pe ingerul ajunge sa fie o 
bestie - n.n.] 

Partea cea mai interesanta a scrisorii dtale este aceia unde imi 
arati contradictia intre necesitatea unei explicari rationale 
pentru lamurirea spiritului si necesitatea unei credinte mistice 
pentru linistea lui, una contrazicand pe cealalta. Imi spui ca e 
cazul tuturor celor de la stiinte. E cazul tuturor celor atinsi de 
“raul veacului” sau mai bine zis de “raul sufletului” evului 
modern. Suntem toti prinsi in aceasta dilema. (Toti cei care 
gandesc si refuza sa se mutileze). 

Aceasta formeaza pentru mine unul din nenumaratele 
“paradoxuri” ale crestinismului, care pentru unii sunt 
contradictii, dar care imi par a fi tainele lui pe care nu le-au 
inteles “vracii pamantului“. Citeste de pilda Acatistul 
Buneivestiri. Ce ma uimeste pe mine acolo, cetind Icosul 2 sau 
mai bine Icosul 9, de pilda, e ca zice: 

Peritorii cei mult vorbitori îi vedem, Născătoare de Dumnezeu, 
că-ti stau înainte ca niste pesti fără de glas; că nu se pricep să 
spună în ce chip si fecioară ai rămas si ai putut naste. lar noi, 
de o taină ca aceasta minunându-ne, cu credintă cântăm. 

Asta este complect rasturnarea felului de a pune problema in 
felul in care o puneam noi de obicei la inceput si poate o punem 
inca! Ti-aduci aminte: existenta unei minuni, existenta a ceva 
imposibil de explicat era pentru noi un motiv de a lepada ca 
nevalabil lucrul. Icosul amintit procedeaza invers. Constiinta 
unui lucru ramas neexplicat se vede limpede. Dar neexplicarea, 
departe de a fi piatra de scandal, e un motiv de intarire a 
credintei: care om poate cu mintea lui, gandeste Icosarul, sa 
explice taina ascunsa'n dogma intruparii? Care om vede pe 
Dumnezeu fata catre fata? 

Acolo unde mintea noastra a modernilor inclina catre 
scepticism, catre negare, acolo tocmai cantaretul Icosului 
scoate un motiv de mai tare adorare intru Bucurie. Nu ti se 
pare tocmai ca aici are compozitorul icosului ceva ce ne 
lipseste noua, cand ne apropiem de text? Cum ar fi altfel 
explicabila atitudinea lui? 


Are, socotesc eu, faptul ca e infipt in adevarurile credintei, are 
evidenta acestor credinte, le traieste, le vede, iluminate mistic, 
admisibile si admirabile, si neputinta explicarii lor nu numai ca 
nu le distruge, dar nici nu le atinge in sufletul lui pentru ca 
niciodata un argument (care poate inlatura un alt argument) nu 
poate nimic impotriva unui fapt. Ceea ce rezista in aceest icos 
atacului pe carel da scepticismul metodic al sufletului modern 
este faptul viu, e faptul trait al credintei. Or aici mi se pare ca 
sta primejdia pentru trairea religioasa (si la mine, si la dta, si la 
toti cei care au, cum zici, “pasiunea de a cunoaste”). Pasiunea 
de a cunoaste cu unealta si cu “spiritul critic” face un 
dumnezeu (tinde sa faca) din cunostinta si infiltrandu-ne 
“curiozitate” ne rapeste si “sancta simplicitas” si “evlavia” din 
suflet... 

In ceea ce priveste convingerile dtale despre crestinism, iti 
multumesc ca mi le scrii. Rezerva precisa - mai bine zis o 
amplificare - adaug ca o intrebare la ideea dtale ca numai 
Hristos reprezinta crestinismul. Si Biserica adaug. Biserica 
inteleasa ca adunarea mistica a tuturor celor care de la 
inceputul timpurilor, legati de fagaduiala de mantuire data 
Evei, au adormit in nadejdea venirii lui Hristos, a tuturor acelor 
dintre sfinti care au putut spune, ca Sf. Pavel: “nu mai sunt eu 
cel ce traiesc, ci Hristos traieste in mine” si toti acei pacatosi 
care in mijlocul nostru Il cauta cu nadejde amantuirii, cred in El 
si traiesc in dragostea lui Dumnezeu. Noi, ortodocsii, obisnuim 
sa zicem in acest sens ca Biserica e trupul mistic sau tainic al 
lui Hristos. 


